《偕刘方瀛陈虚白两明府集卢元明孝廉白云楼》
明代·王安舜

看竹名园过子猷，登仙今拟凤凰游。同时并结黄金绶，作赋齐登白雪楼。

天爱郎星清伏日，地怜王气接丹丘。凭轩一睇三山路，人在方壶第几洲。

作者简介：王安舜，字性甫。南海人。明神宗万历三十八年（一六一〇）进士，初授济南司李，擢巡按御史。有《兰玉山房集》。清黄登《岭南五朝诗选》卷四有传。